వినోదాత్మక చిత్రాలు తీయటంలో దిట్ట అనిపించుకున్న ఇంద్రగంటి మోహన కృష్ణ తదుపరి చిత్రాన్ని కూడా యువ హీరోతోనే చేయబోతున్నాడు. దీనికోసం విభిన్నమైన కథాంశాన్ని ఎంపిక చేసుకున్నాడట.చిన్నహీరోలతో సందర్భోచితమైన వినోదాన్ని అందించే సినిమాలు తీస్తూ ముందుకు వెళుతున్నాడు ఇంద్రగంటి మోహనకృష్ణ. తొలి చిత్రం ‘అష్టా చెమ్మ’ నుంచి తాజా చిత్రం ‘అమీ తుమీ’ వరకూ అది నిరూపితమైంది కూడా. అయితే ఇప్పటి వరకూ ఇంద్రగంటికి స్టార్  హీరోలెవరూ సెట్ కాలేదు. తాజాగా తీయబోయే సినిమా కూడా యంగ్ హీరోతోనే వాస్తవిక సంఘటనతో తెరకెక్కే ఈ సినిమాలో సుధీర్ బాబు హీరోగా నటించబోతున్నాడు. 'ప్రేమకథాచిత్రమ్' తర్వాత సరైన హిట్స్ లేని సుధీర్ బాబు ఈ సినిమాతో మళ్లీ ఫామ్లోకి రావాలనుకుంటున్నాడు.ఈ సినిమాకోసం ఇంద్రగంటితో యూరోస్ సంస్థ ఒప్పందం కుదుర్చుకుంది. నానితో ‘జెంటిల్మెన్’, తాజాగా ‘అమీ తుమీ’తో వరుస విజయాలు అందుకున్న ఇంద్రగంటి సుధీర్ బాబుతో తీయబోతున్న సినిమాతో హ్యాట్రిక్ కొట్టాలని తాపత్రయపడుతున్నాడు. ‘జెంటిల్మెన్’కి సంగీతాన్ని అందించిన మణిశర్మ ఈ సినిమాకు మ్యూజిక్ అందించబోతున్నాడు. మరి ఈ సినిమాతో ఇంద్రగంటి హ్యాట్రిక్ కోరిక, సుధీర్ బాబుకు సక్సెస్ దక్కుతాయేమో చూడాలి.
vinodaatmaka chitraalu teeyatamlo ditta anipinchukunna indraganti mohana krishna tadupari chitraanni kuudaa yuva heerothone cheyabotunnadu. deenikosam vibhinnamaina kathaamsaanni empika chesukunnadata.chinnaheerolatho sandarbhochitamaina vinodaanni andinche cinimaalu teestuu munduku velutunnaadu indraganti mohanakrishna. toli chitram ‘ashta chemma’ nunchi taja chitram ‘ami tumi’ varakuu adhi niroopitamaindi kuudaa. ayithe ippati varakuu indragantiki star  herolevaru sett kaaledu. taajaagaa teeyaboye sinima kuudaa yang heerothone vaastavika sanghatanatho terakekke ee cinemalo sudhir baabu heeroga natinchabotunnadu. 'premakathachitram' tarvaata saraina hits laeni sudhir baabu ee sinimaatho malli famloki ravalanukuntunnadu.ee cinemacosam indragantitho euros samstha oppandam kudurchukundi. naanitho ‘gentilmen’, taajaagaa ‘ami tumi’thoo varusa vijayaalu andukunna indraganti sudhir babutho teeyabotunna sinimaatho hatrick kottaalani taapatrayapadutunnaadu. ‘gentilmen’ki sangeetaanni andinchina manisarma ee sinimaaku music andinchabotunnadu. mari ee sinimaatho indraganti hatrick korika, sudhir baabuku suxes dakkutayemo chudali.